《似臧伯通》
宋代·陈著

玉壶冰里见精神，来望芙蓉幕府新。放胆担当难处事，立身扶府不平人。

公家退食门如水，淡处论交面自春。不是浑身皆古道，肯分一盼老山民。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。